Coca-Cola lancerer verdens første brintdrevne colaautomat

I samarbejde med Fuji Electric har Coca-Cola udviklet det, de selv kalder verdens første brintdrevne salgsautomat. Hvor de klassiske maskiner sluger strøm fra elnettet, producerer denne nye version sin egen elektricitet via en kemisk reaktion mellem brint og ilt.

Energioverskuddet lagres i et batteri, der holder automaten kørende, oplyser selskabets i en pressemeddelelse.

Brinten tilføres i udskiftelige patroner, som indsættes i et generator-modul på siden af automaten. Det betyder, at maskinerne ikke behøver adgang til en stikkontakt og derfor kan placeres stort set hvor som helst – så længe serviceteamet kan komme til for at fylde brint og drikkevarer op med jævne mellemrum.

To solte japanere med brint-automaten mellem sig (foto: Coca-cola).

De nye maskiner fylder en smule mere end de velkendte versioner, da generatoren tager ekstra plads. Til gengæld får nysgerrige besøgende på Expo 2025 også mulighed for at blive klogere. Hver af de i alt 58 automater vil være udstyret med en skærm, der forklarer, hvordan brintteknologien fungerer.

Coca-Cola holder dog kortene tæt til kroppen, når det gælder detaljerne om brintpatronernes levetid. Selvom brintcellen måske kan holde automaten i gang i ugevis, skal beholdningen af Coca-Cola og andre forfriskninger naturligvis stadig fyldes op løbende.

Med dette tiltag sætter Coca-Cola ikke blot fokus på bæredygtige energikilder, men åbner også for en fremtid, hvor salgsautomater kan dukke op på steder, hvor strøm før var en begrænsning.

Coca-Cola lancerer verdens første brintdrevne colaautomat